钦定古今图书集成/明伦汇编/氏族典/第304卷 > 《廖用贤尚友录》 > 郎理
## 钦定古今图书集成/明伦汇编/氏族典/第304卷 > 《廖用贤尚友录》 > 郎理

按《浙江通志》：“理字子中，安吉人。洪武己巳，由乡举授
户部主事。山西大歉，逋赋，上特命理往征之，未行，会
雷震谨身殿，赦免逋赋，寻诏止免三分，复命。理陛见，
言甚切。上怒，以所持杖挝之，致折，金钻左股，理弗为
动，仍命督征，理陈辞益坚，上怒，叱令弃市。已而悔之，
赐祭葬。”